Bitcoin med ny milepæl: Verdt over 1.000 dollar

Verdien av bitcoin gjør nok et byks etter valutaregulering i Kina.

IKKE FYSISK: Disse myntene er kun en illustrasjon på den mest populære kryptovalutaen – bitcoin. Vis mer byoutline Foto: Benoit Tessier Reuters

Publisert: Publisert: 2. januar 2017 16:51

Verdien av den digitale valutaen bitcoin doblet seg nesten i løpet av 2016, og allerede nå har valutaen nådd en ny milepæl i det nye året.

I løpet av nyttårshelgen passerte verdien 1.000 dollar, og mandag ettermiddag er kursen oppe i 1.028,60 dollar.



Bitfinex, Kraken og Coinbsae, som er blant aktørene som handler bitcoin, viste at valutaen nådde milepælen søndag, ifølge Marketwatch.

Les også Dette får «æren» for årets bitcoin-rally

Valutaen nådde en kurs på 800 dollar i desember.

Beskyttelse



Bitcoin svinger stort sett ikke med kapitalmarkedene, og det er trolig flere hendelser i løpet av 2016 som har dyttet den digitale valutaen opp.

Investorer i Kina og Vesten ser ut til å ha brukt bitcoins som beskyttelse mot uro, valutasvekkelse og inflasjon.

– Rallyet er vanskelig å forklare, fordi det er en rekke bidragsytende faktorer. Dette inkluderer de globale økonomiske og politiske skiftene som har skjedd, med Trump og eurosonen, der bitcoins har blitt en digital «sikring» og trygg havn, skrev CryptoCompare-sjef Charles Hayter i en epost til CNBC.

Kina



Den tyske avisen Welts seniorredaktør for økonomi peker nok en gang mot Kina for å forklare bevegelsene i bitcoin.

Les også Svakeste yuan på nesten åtte år

For denne gangen kommer hoppet samtidig som det blir innført nye regler for pengeoverføringer i Kina.

De nye reglene skal være innført for å unngå kapitalflukt, ifølge flere kilder.

Dette har blitt tilbakevist av sentralbankkilder, ifølge det statlige kinesiske nyhetsbyrået Xinhua, ifølge Bloomberg.

Yuan-fall



Den kinesiske sentralbanken sa fredag at de blant annet vil stramme inn reglene for innrapportering av transaksjoner som går ut av landet hos landets banker.

Dette gjøres for å få bukt med hvitvasking av penger og forhindre terrorfinansiering, ifølge myndighetene. Men mange frykter at dette er innstramming av kontrollen over kapitalflyt ut av landet, som har økt i takt med det kraftige fallet til kinesiske yuan.

Dette er bitcoin Bitcoin er en virtuell internettvaluta, som ikke eksisterer som fysiske sedler og mynter, men kun digitalt i databaser. I motsetning til konvensjonelle valutaer som kroner eller pund så er bitcoins helt desentralisert og hverken utstedt eller regulert av noen sentralbank eller tilsynsmyndighet. Pengene «utstedes» ved at et dataprogram lager nye bitcoins. Programmet har en åpen kildekode som alle kan sjekke. Brukerne kan generere nye bitcoins ved å utføre «mining», gruveutvinning, dette ved å stille datakraft tilgjengelig for nettverket. Ved å løse kompliserte matematiske utregninger (algoritmer) som Nakamotos originalprogram genererer, belønnes man med nyutstedte mynter. Jo mer datakraft du tilbyr systemet, jo større sjanse har du for å finne gull i din «gruvedrift». De fleste brukerne benytter imidlertid allerede eksisterende bitcoins i omløp, snarere enn å «grave etter gull» selv. Vis mer vg-expand-down

Les også Sentralbank-rådgiver: – Kina bør ha et mer fleksibelt vekstmål

Les også Med valutaåret 2016 i bakspeilet

Les også – Jeg tror dette kommer til å snu ting på hodet

Her kan du lese mer om Bitcoin Digital valuta Digitalisering Valuta Kina